Sekolah Menengah Kebangsaan Kidurong

Sekolah Menengah Kebangsaan Kidurong atau nama ringkasnya SMK Kidurong, merupakan sebuah Sekolah menengah kebangsaan yang terletak di Peti Surat 2078.

Pada 2009, Sekolah Menengah Kebangsaan Kidurong memiliki 1189 orang pelajar lelaki dan 1139 orang pelajar perempuan, menjadikan jumlah keseluruhan murid seramai 2328 orang. Ia mempunyai seramai 150 orang guru.2009

Pencapaian

SMK Kidurong mempunyai disiplin yang baik dan keputusan cemerlang dalam ketiga-tiga peperiksaan awam setiap tahun, PMR, SPM dan STPM. Kelab ko-kurikulum terutama Taekwondo SMK Kidurong telah pun dibuat di peringkat antarabangsa.

Sejarah 
Sekolah Menengah Kebangsaan Kidurong, Bintulu (SMKKID) dibuka pada 6 Januari 1997 dan merupakan sekolah menengah yang kelima di bandar Bintulu.

SMK Kidurong terpaksa beroperasi pada sebelah petang (12.50 p.m. - 6.30 p.m.) sehingga bulan Februari 1998 kerana keseluruhan kelas telah digunakan oleh pelajar Sekolah Menengah Teknik Bintulu pada sebelah pagi. Pada minggu pertama, SMK Kidurong telah menerima pelajar seramai 254 orang dengan berbekalkan 14 orang tenaga pengajar. Tuan Haji Ali Haji Mudin telah dilantik sebagai Pengetua pertama dan beliau bertanggungjawab merangka dan merancang pembangunan SMK Kidurong. Populasi SMK Kidurong kemudiannya bertambah dari tahun ke tahun apabila menerima pelajar-pelajar dan pengambilan guru-guru baru.

Pada 17 Februari 1998, Upacara Penyerahan Rasmi Projek SMK Kidurong kepada Unit Kerja Pendidikan, Jabatan Kerja Raya Malaysia dan Kementerian Pendidikan Malaysia oleh Eastbourne Corporation Berhad telah diadakan dan akhirnya SMK Kidurong beroperasi di tapak barunya.

Oleh sebab SMK Kidurong baru sahaja ditubuhkan, bekalan alat kelengkapan dan infrastruktur adalah amat terhad. Namun, masalah ini bukanlah halangan besar bagi guru-guru pelopor untuk merancang strategi pembelajaran dan seterusnya membangunkan serta memajukan sekolah ini. Bersesuaian dengan moto sekolah "Maju Terus Maju", SMK Kidurong terus berkembang dan beroperasi secara sistematik dengan sasaran untuk melahirkan seberapa ramai pelajar cemerlang pada tahun-tahun peperiksaan sekolah mahupun awam (Penilaian Menengah Rendah, Sijil Pelajaran Malaysia dan Sijil Tinggi Pelajaran Malaysia).

Lokasi 
SMK Kidurong terletak di bahagian kesembilan daripada sebelas bahagian di Sarawak, iaitu di Bintulu. Lokasi SMK Kidurong amat strategik iaitu, lebih kurang 14km dari pusat bandar. Selain itu, SMK Kidurong sebenarnya terletak di kawasan perumahan Kidurong iaitu:
 RPR Kidurong (Fasa 1, 2, 3 & 4)
 PETRONAS Housing
 MLNG Housing
 ABF (Asean Bintulu Fertilizer) Housing
 BDA (Bintulu Development Authority) Housing
 SMDS Housing
 SESCO Housing
 Bintulu Port Housing
 Kidurong Height
 Kuarters Pendidikan

Oleh sebab lokasi SMK Kidurong terletak di kawasan perumahan, maka SMK Kidurong bebas daripada kesesakan lalu lintas yang biasanya dialami oleh sekolah-sekolah lain. Selain itu, SMK Kidurong terletak berdekatan dengan:
 Kelab Kidurong Bintulu (KKB)
 Kelab Golf Kidurong
 Taman rekreasi
 Millennium Park 1
 Millennium Park 2 (under construction)
 Taman ASEAN
 Taman Muhibah
 Pusat Rekreasi BDA
 Taman permainan kanak-kanak
 Padang bola sepak
 ABF Beach
 Stesen Minyak PETRONAS Kidurong
 Perpustakkan Awam BDA Kidurong
 Sri Similajau
 Kedai-kedai Kidurong

Senarai pengetua 
 Haji Ali bin Haji Mudin (1997 - 1999)
 Albariah binti Mustapha (2000)
 Bahtiar bin Afandi (2001 - 2002)
 Rohani hj Daud (2003 - 2005)
 Haji Ali bin Sarbani (2006 - 2007)
 Rohani hj Daud (2009 - Mei 2011)
 Richard Then (Jun 2011 - 2015)
 Rosli bin Salleh (Januari 2016 - 2022)
 Mordiana binti Nawi (November 2022 - sekarang)

Wawasan SMK Kidurong 
 Mendokumentasikan wawasan sekolah dengan jelas berdasarkan Falsafah Pendidikan Negara:
 Bahasa yang mudah difahami
 Boleh dihayati
 Dapat diamalkan
 Kepimpinan sekolah dan guru menetapkan penggubalan wawasan, matlamat, objektif dan sasaran sekolah dengan merujuk kepada isu dan masalah sekolah, Jabatan Pendidikan Negeri dan Kementerian Pendidikan.
 Sekolah meyebarkan wawasan melalui:
 Mesyuarat guru, staf sokongan serta mesyuarat PIBG
 Pameran di tempat yang strategik
 Edaran dalam Buku Panduan Pengurusan Sekolah
 Sekolah mengadakan Rancangan Kurikulum dan Kokurikulum serta pengurusan sekolah / fizikal yang menyeluruh.
 Sekolah mengadakan Rancangan  Tahunan:
 Objektif
 Tarikh pelaksanaan
 Sumber tenaga, kerja dan kos
 Penilaian dan tindakan susulan
 Warga sekolah yakin boleh mencapai kecemerlangan pendidikan yang bersesuaian:
 Boleh dicapai (realistik)
 Boleh diukur
 Sumber yang mencukupi
 Warga sekolah bekerjasama mencapai wawasan, matlamat dan objektif serta sasaran sekolah seperti:
 Terus berusaha mencari / menimba ilmu
 Bekerja lebih masa
 Menjalankan tugas yang diberi
 Bertanggungjawab melaksanakannya sehingga selesai
 Sekolah melaksanakan program dan aktiviti berdasarkan Pekeliling Kemajuan Perkhidmatan Awam dan Surat-surat Pekeliling Ikhtisas.
 Sekolah memantau keberkesanan pelaksanaan program dan aktiviti yang dirancang dalam blueprint:
 Berjadual
 Berekod
 Dari semasa ke semasa
 Apabila mendapat maklumat atau maklum balas

Piagam sekolah
Kami warga SMK Kidurong dengan penuh azam bertekad akan berusaha sepenuh jiwa raga kami untuk:
 Melaksanakan program pendidikan dengan unggul, sistematik dan efektif.
 Melaksanakan kegiatan kokurikulum secara terancang dan terurus.
 Mewujudkan sekolah yang kondusif, aman damai dan terurus.
 Menyemai peribadi insan yang luhur, berwawasan, berilmu dan seimbang.
 Melaksanakan kewajipan dan tanggungjawab pendidikan seperti yang termaktub dalam Falsafah Pendidikan Negara.

Misi
Melestarikan Sistem Pendidikan Yang Berkualiti Bagi Membangun Potensi Individu Bagi Mencapai Inspirasi Negara

Visi
Pendidikan Berkualiti Insan Terdidik Negara Sejahtera

Lagu Sekolah
Sekolah Menengah Kebangsaan Kidurong, Nama disanjung prinsip didukung,Warga sentiasa berganding bahu,Demi mencapai impian yang menggunungPutra putrinya bersemangat waja,Menghormati guru setiap masa,Visi sekolah, capai bersama,Misi kita harapan semua.

Moto maju terus maju,Menjadi pegangan usaha bersamaBerganding tenaga menjadi satu,Sejahtra abadi sentiasa.

Sekolah Menengah Kebangsaan Kidurong,Jutaan Terima Kasih kami ucapkan,Tidak lupa pada guru,Jasamu dikenang budi di ingatan.Demi sekolah, demi negara,Berjuang sentiasa, jemu tiada,Warga Kidurong berundur jangan,Janji ini kami lafazkan.

'Maju Terus Maju.'

Alamat
Sekolah Menengah Kebangsaan Kidurong
Peti Surat 2078 
97011, Bintulu
Sarawak, Malaysia
Telefon =  +6086254225
Faks      = +6086254228

Pautan luar 
 Sekolah Menengah Kebangsaan Kidurong
 Facebook Sekolah Menengah Kebangsaan Kidurong
 

Kidurong
Kidurong